
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                          Općinski načelnik



KLASA:	610-03/26-01/02
URBROJ:	2117-03-26-1
Babino Polje, 	09.02.2026.

[bookmark: _Hlk59555125]Na temelju članka 4. stavak 3., 4. i 5. Programa u oblasti osnovnog školstva, kulture i sporta na području Općine Mljet za 2026. godinu („Službeni glasnik Općine Mljet“ broj: 10/25) i članka 53. stavak 1. točka 7., 8. i 30. Statuta Općine Mljet („Službeni glasnik Općine Mljet“ broj 2/21 i 5/21-ispr.), a u skladu s odredbama Odluke o donošenju Proračuna Općine Mljet za 2026 godinu s projekcijama Proračuna Općine Mljet za 2027. i 2028. godinu („Službeni glasnik Općine Mljet“ broj 10/25), Općinski načelnik Općine Mljet dana 09. veljače 2026. godine raspisuje slijedeći

J A V N I     P O Z I V
za dodjelu potpora otočnim udrugama u kulturi za financiranje registrirane djelatnosti i
i organizatorima otočnih kulturnih manifestacija u 2026. godini
(39/2026-PAD)

I.
Pozivaju se otočne udruge u kulturi i drugi subjekti u kulturi na podnošenje zahtjeva za dodjelu potpore za financiranje registrirane djelatnosti u 2026. godini.
Uz zahtjev se dostavlja preslik akta o registraciji i godišnji plan i program rada za 2026. godinu, te izvješće o namjenski utrošenim sredstvima dobivenim u 2025. godini za ovu namjenu (ako su dobivena i ako izvješće već nije podneseno).
[bookmark: _Hlk218933421]Ukoliko uz zahtjev ne budu dostavljeni svi traženi prilozi iz prethodnog stavka zahtjev se neće razmatrati.

II.
Pozivaju se organizatori otočnih kulturnih manifestacija (kulturne udruge, mjesni odbori i drugi subjekti u kulturi) na podnošenje zahtjeva za dodjelu potpore za financiranje manifestacija u 2026. godini.
Uz zahtjev se dostavlja preslik akta o registraciji, godišnji plan i program rada za 2026. godinu i kratak opis manifestacije (vrijeme i mjesto održavanja, konkretne aktivnosti, ciljevi i ciljane skupine i ukupna financijska konstrukcija) te izvješće o namjenski utrošenim sredstvima dobivenim u 2025. godini za ovu namjenu (ako su dobivena i ako izvješće već nije podneseno). 
Ukoliko uz zahtjev ne budu dostavljeni svi traženi prilozi iz prethodnog stavka zahtjev se neće razmatrati.

III.
	Najmanji iznos potpore utvrđuje se u visini od 100,00 EUR, a najveći iznos potpore u visini od 1.000,00 EUR.

IV.
	Zahtjev s dokumentacijom iz točke  I. stavak 2. i točke II. stavak 2. ovog Javnog poziva dostaviti na adresu: Općina Mljet, Zabrežje 2, 20225 Babino Polje  najkasnije do 12. ožujka 2026. godine u 13:00 sati.

V.
	 Jedinstveni upravni odjel Općine Mljet: viši referent za knjigovodstveno-računovodstvene poslove obradit će dostavljenu dokumentaciju i predložiti nacrt prijedloga meritorne odluke Općinskom načelniku.

VI.
Sredstva za namjenu iz točke I. i točke II. ovog Javnog poziva planirana su Proračunom Općine Mljet za 2026. godinu: Aktivnost A203101 Potpore udrugama u kulturi za redovne aktivnosti -  proračunska pozicija R0092-01 konto 38119 u iznosu od 6.000,00 EUR; Aktivnost A203201 Sufinanciranje otočnih kulturno-društvenih manifestacija u organizaciji Općine Mljet – proračunska pozicija R0091 konto 38119 u iznosu od 2.000,00 EUR, Aktivnost A203202 Sufinanciranje otočnih kulturno društvenih manifestacija uz lokalne blagdane - proračunska pozicija R0092-01 konto 38119 u iznosu od 3.000,00 EUR,  Aktivnost A203203 Sufinanciranje otočno kulturno društvenih manifestacija u organizaciji drugih organizatora - proračunska pozicija R0092 konto 38119 u iznosu od 5.000,00 EUR, Aktivnost A203103 Tekuće donacije vjerskim zajednicama - proračunska pozicija R0088 konto 38112 u iznosu od 1.000,00 EUR i Aktivnost A203105 Potpore udrugama za zaštitu lokalnih tradicionalnih vrijednosti - proračunska pozicija R0089-01 konto 38119 u iznosu od 2.000,00 EUR.

[bookmark: _Hlk221275872]VII.
	Ukoliko po završetku postupka preostane sredstava za pojedinu namjenu iz točke I. i II. ovog Javnog poziva on će se raspoređivati tokom godine po pojedinačnom podnesenom zahtjevu koji mora ispuniti uvjete propisane točkom I. stavak 2. i točkom II. stavak 2. ovog Javnog poziva.

VIII.
Udruge i organizatori manifestacija, te vjerske zajednice i mjesni odbori koji ostvare potporu dužni su podnijeti pisano izvješće o namjenskom utrošku isplaćenih sredstava do kraja prosinca 2026. godine.

IX.
	Ovaj Javni poziv stupa na snagu danom raspisivanja, te se unosi u propisane registre i objavljuje u skladu sa Zakonom o pravu na pristup informacijama („Narodne novine“ broj: 25/13, 85/15 i 69/22) i općim aktima Općine Mljet, a objavljuje se u „Službenom glasniku Općine Mljet“..



[bookmark: _Hlk155874599]	      DOSTAVITI:						Općinski načelnik:
1. Mrežna stranica Općine
2. Oglasna ploča Općine				Đivo Market, dipl. ing.
3. Računovodstvo
4. Službeni glasnik
5. Registar akata
6. Pismohrana


Općina Mljet, MBS: 2575469, OIB: 15619832320, Zabrežje 2, 20225 Babino Polje
Tel.: ++385 (0) 20 745 255, Fax: ++ 385 (0) 20 745 390
Broj žiro računa - IBAN: HR2624070001826800003
email: nacelnik@opcinamljet.com.hr, komunalniredar@opcinamljet.com.hr
mob. ++ 385 (0) 99 282 14 14

